**COMUNICAT DE PRESĂ**

În urma cutremurului produs în data de 14.02.2023 pe teritoriul județului Gorj, comisiile mixte stabilite în cadrul ședinței Comitetului Județean pentru Situații de Urgență Gorj au continuat evaluarea stării tehnice a imobilelor și evaluarea gradului de afectare a structurii de rezistență la clădirile cu destinație unitate de învățământ din municipiul Tg-Jiu, orașul Tismana, comunele Stănești, Runcu și Arcani, constatându-se următoarele:

1. **În municipiul Tg-Jiu**
2. **Grădinița cu Program Normal nr. 20 Tg-Jiu**

Fisuri orizontale la nivelul tencuielii și tavan. Fisuri exterioare verticale și la 45o în pereții de rezistență. Nu s-au identificat vizual elemente ale structurii de rezistență afectate.

1. **Liceul Tehnic "Ion Mincu" Tg-Jiu**

Fisură între buiandrug și grindă hol intrare clădire parter și la etajul 1.

Fisuri între corpuri de clădire la rosturi tratate necorespunzător.

Fisuri la 45o într-un perete despărțitor la etajul 1 între două încăperi.

Inspecție extinsă la un perete despărțitor etajul 1 între baie (grup social) si magazie între cabinet de fizică pe latura de N a imobilului, având în vedere fisura între zid la 45o.

1. **Liceul Auto "Traian Vuia" Tg-Jiu**

Cămin cazare elevi: fisuri între corpuri de clădiri. Fisuri orizontale sub grinzi și zidărie. Rezervor metalic dezafectat la etajul 3 prins în perete. Nu s-au identificat vizual elemente ale structurii de rezistență afectate.

1. **Școala Gimnazială nr. 7 tg-jiu**

Fisură a peretelui exterior pe latura N a clădirii. Fisuri interioare de tencuială ale tavanului de lemn și desprindere tencuieli de pe tavane. Desprindere tencuieli soclu.

**Recomandare:** Solicitare Inspecție extinsă.

1. **Grădinița cu program prelungit nr.13 Tg-Jiu (strada Siretului, nr.10)**

Fisură perete exterior pe verticală și structură de rezistență afectată.

Fisuri multiple pe verticală și la 45° a pereților interiori.

**Recomandare:** Solicitare Inspecție extinsă.

1. **Grădinița cu program prelungit nr.7 Tg-Jiu (strada Lt.col. Dumitru Petrescu)**

Fisuri interioare între tavane și ziduri la nivelul tencuielii.

**Recomandare:** Urmărirea fenomenului și luarea unor decizii ulterioare.

1. **Grădinița cu program prelungit Preajba Tg-Jiu (Preajba, nr.67)**

Fisuri pereti interiori pe verticală.

**Recomandare:** Restricționarea accesului în zona muzeu și sala spectacole.

1. **Școala Gimnazială "Grigore Geamănu" Turcinești**

Fisuri ușă acces în balconul clădirii

Fisuri orizontale în zona cancelarie și la o sală de clasă

Fisură la partea superioară a peretelui la camerra de proiecție.

Fisură orizontală a peretelui dintre cancelarie și camera de proiecție spre amfiteatru.

1. **În comuna Stănești**
2. **Școala Gimnazială Stănești**

**Corp nr. 1:**

* fisuri verticale perete;
* fisuri planșee;
* fisuri verticale între corpuri de clădire;
* pereți exteriori și colțuri dislocate;

**Recomandare**: Realizarea inspecție extinsă.

**Corp nr. 2:**

* fisuri pereți exteriori;
* Desprinderi de planșee gipscarton și zidărie;
* Coșuri de fum dezafectate căzute.

Nu s-au identificat vizual elemente ale structurii de rezistență afectate.

1. **Școala Primară Călești**

Fisuri ale fundației și pereților exteriori pe latura de Est a amfiteatrului școlii.

**Recomandare:** Inspecție extinsă și interzicerea accesului în amfiteatru și restricționarea accesului în spațiile alăturate.

1. **În orașul Tismana:**
2. **Liceul Tehnologic Tismana**

* Supraînălțarea clădirii afectată;
* Corpul A etaj fisură la 45o, afectată structura de rezistență.

**Recomandare**: Expertiză tehnică. Interzicerea utilizării pe latura de Nord la etajul clădirii..

1. **Școala Gimnazială Celei, Tismana**

* Structura de rezistență afectată, pereți transversali deplasați și fisuri multiple pe orizontală și la 45o;
* Desprindere planșeu de zidărie;
* Fisuri pereți exteriori;
* Colț clădire fisurat și deplasat în zona de Nord.

**Recomandare:** Expertiză tehnică. Interzicere utilizare clădire pe latura stângă până la grinda suspendată.

1. **În comuna Arcani**
2. **Școala Gimnazială Arcani**

* Fisuri orizontale, verticale și la 45o:
* perete între casa scării și sala de clasă P+1;
* pereți săli de clasă interiori și exteriori grav afectați;
* structură de rezistență grav afectată.

**Recomandare:** Realizarea unei expertize tehnice, accesul interzis și interzicerea utilizării imobilului.

1. **În comuna Runcu**
2. **Școala Primară Valea Mare, Comuna Runcu**

Structura de rezistență a imobilului afectată.

**Recomandare:** Realizarea unei expertize tehnice.

Anexă Magazie lemn a școlii*:* structură de rezistență a magaziei afectată.

**Recomandare:** interzis utilizarea.

Clădire Ateliere școală (Punct Deluț):structura de rezistență a atelierelor afectată.

Pentru siguranța copiilor, la nivelul Inspectoratului Școlar Județean Gorj și a Consiliilor de administrație a unităților școlare se analizează în acest moment posibilitatea ca pentru săptămâna 20-24.02.2023, să fie organizat în unitățile școale sau o parte a unităților școlare Programul "Săptămâna Verde" care nu presupune prezența fizică a elevilor în unitățile școlare. Situația unităților școlare care au optat pentru această formă de învățământ urmează să fie comunicată de către reprezentanții Inspectoratului Școlar Județean Gorj în cel mai scurt timp.

În această perioadă, administratorii clădirilor cu destinație unitate de învâțământ vor desfășura lucrări specifice pentru îndepărtarea efectelor produse de cutremurele care s-au produs în județul Gorj.

Subliniem faptul că la clădirile cu destinație locuință individuală sau colectivă unde au fost semnalate fisuri sau alte efecte ale cutremurelor, comisiile deplasate în teren nu au observat elemente ale structurilor de rezistență afectate.

Acolo unde există fisuri superficiale sau alte efecte ale cutremurelor apărute la construcțiile individuale, cetățenii care dețin asigurări ale imobilelor pot iniția demersurile și procedurile legale pentru despăgubire.

Toate comisiile mixte sunt în teren, iar în zilele următoare vor continua activitatea de evaluare a stării tehnice a imobilelor și evaluarea gradului de afectare a structurii de rezistență la clădirile unde au fost semnalate fisuri, atât la solicitările primite din partea cetățenilor, cât și din partea autorităților locale.

După verificările din teren a stării tehnice a imobilelor și evaluarea gradului de afectare a structurii de rezistență la clădiri, se va efectua evaluarea pagubelor prin comisii, conform prevederilor legale.

**CJCCI Gorj**